CELEX: 62015CN0548
Language: lv
Date: 2015-10-21 00:00:00
Title: Lieta C-548/15: Lūgums sniegt prejudiciālu nolēmumu, ko 2015. gada 21. oktobrī iesniedza Hoge Raad der Nederlanden (Nīderlande) – J. J. de Lange/Staatssecretaris van Financiën

1.2.2016   
            
            
               LV
            
            
               Eiropas Savienības Oficiālais Vēstnesis
            
            
               C 38/21
            
         Lūgums sniegt prejudiciālu nolēmumu, ko 2015. gada 21. oktobrī iesniedza Hoge Raad der Nederlanden (Nīderlande) – J. J. de Lange/Staatssecretaris van Financiën
   
   (Lieta C-548/15)
   (2016/C 038/31)
   Tiesvedības valoda – holandiešu
   
      Iesniedzējtiesa
   
   Hoge Raad der Nederlanden
   
      Pamatlietas puses
   
   
      Prasītājs: J. J. de Lange
   
   
      Atbildētājs: Staatssecretaris van Financiën
   
   
      Prejudiciālie jautājumi
   
   
               1)
            
            
               Vai Padomes 2000. gada 27. novembra Direktīvas 2000/78/EK (1), ar ko nosaka kopēju sistēmu vienlīdzīgai attieksmei pret nodarbinātību un profesiju, 3. pants ir interpretējams tādējādi, ka šī norma ir piemērojama nodokļu tiesību aktā paredzētam atvieglojumam, atbilstoši kuram mācību maksu noteiktos apstākļos var atskaitīt no ar nodokli apliekamajiem ienākumiem?
            
         Ja atbilde uz pirmo prejudiciālo jautājumu ir noliedzoša:
   
               2)
            
            
               Vai nediskriminēšanas vecuma dēļ princips kā Savienības tiesību vispārējais princips ir piemērojams nodokļu atvieglojumam, atbilstoši kuram mācību maksu var atskaitīt tikai ar zināmiem nosacījumiem, arī tad ja šis atvieglojums neietilpst Direktīvas 2000/78/EK materiālās piemērošanas jomā un ar minēto regulējumu netiek īstenotas Savienības tiesības?
            
         Ja atbilde uz pirmo vai otro prejudiciālo jautājumu ir apstiprinoša:
   
               3)
            
            
               
                           (a)
                        
                        
                           Vai atšķirīgā attieksme, kas ir pretrunā nediskriminēšanas vecuma dēļ principam kā Savienības tiesību vispārējam principam, ir attaisnojama atbilstoši Direktīvas 2000/78/EK 6. pantā noteiktajam?
                        
                     
                           (b)
                        
                        
                           ja nē, kādi kritēriji ir jāizmanto šī principa piemērošanai vai nošķiršanas atbilstoši vecumam attaisnojamībai?
                        
                     
         
               4)
            
            
               
                           (a)
                        
                        
                           Vai Direktīvas 2000/78/EK 6. pants un/vai nediskriminēšanas vecuma dēļ princips ir interpretējami tādējādi, ka atšķirīga attieksme vecuma dēļ ir attaisnojama, ja šīs atšķirīgās attieksmes pamats attiecas tikai uz daļu no gadījumiem, kuros ir konstatējama šī atšķirīgā attieksme?
                        
                     
                           (b)
                        
                        
                           Vai nošķiršana vecuma dēļ ir attaisnojama ar likumdevēja nostāju, ka pēc noteikta vecuma sasniegšanas nodokļu atvieglojums nav jāpiešķir, jo attiecīgā persona “pati ir atbildīga” par mērķa, kam paredzēts šis atvieglojums, sasniegšanu?
                        
                     
         
      (1)  OV L 303, 16. lpp.